غزنی ولایت کې د افغانی سرې میاشتې ټولنې له لوری 162 اړمنو کورنیو سروې پیل شوه: نن یکشنبه د روان 1444 هـ ق کال د ذوالقعدې میاشتې په 22مه نیټه د افغانی سرې میاشتې ټولنې مرکزی سوېل لویدیځ زون اړوند غزنی ولایتی څانګې له لوری د یاد ولایت په مرکز (نوغۍ، اربابا، منګور، آرزو، اسفنده، او علی لالا) کلیو 162 اړمنو او مستحقو کورنیو سروې د مرکزی سوېل لویدیځ زون په همغږۍ , د غزنی ولایتی څانګې رئیس محترم مولوی نورالهداء "شاکر" او د څانګې کارمندانو په حضور کی پیل شوه. دغه سروې چې د kobo collect پرمختللی کمپیوټری سیستم په واسطه ترسره کیږی، تر بشپړېدو وروسته به د هیواد والو د حفظ الصحې په موخه هرې کورنۍ ته 12 کلچې صابون وویشل شی.